Ngardmau
Ngardmau (angl. Ngardmau) – viena iš Palau valstijų. Administracinis centras – Urdmangas. Valstija yra Babeltuapo salos vakaruose. Būdingas miškingas, kalvotas paviršius, rytinėje pusėje stūkso aukščiausias šalies kalnas – Ngerčelčusas. Ties jo pietine papėde dunkso seniausias ir vertingiausias Palau miškas. Krenta Taki krioklys. Ngardmau yra šie kaimai: Ngetbongas, Ngerutojus, Urdmau.